- Hindi News
- National
- एशियन डवलपमेंट बैंक की टीम 24 घंटे जलापूर्ति के प्रोजेक्ट का निरीक्षण करने पाली पहुंची
एशियन डवलपमेंट बैंक की टीम 24 घंटे जलापूर्ति के प्रोजेक्ट का निरीक्षण करने पाली पहुंची
शहरमें रूडिप की ओर से चल रहे सीवरेज कार्य 24 घंटे जलापूर्ति प्रोजेक्ट का निरीक्षण करने शुक्रवार को एशियन डवलपमेंट बैंक की टीम पाली पहुंची।
टीम में शामिल अधिकारियों ने शहर में रूडिप के तहत चल रहे सीवरेज कार्य के साथ 24 घंटे जलापूर्ति प्रोजेक्ट के तहत हो रहे कार्य का भी 5 घंटे तक निरीक्षण किया। साथ ही कलेक्टर, रूडिप के अधिकारियों कंपनी के अधिकारियों के साथ अलग-अलग जगहों पर 4 घंटे तक बैठक ली। सुबह 11 बजे पाली पहुंची इस टीम में शामिल एशियन डेवलपमेंट बैंक के लुका डी, मोरिकर बेरागो (फिलिपींस), मनोज शर्मा, दीपा अहलुवालिया, आरयूआईडीपी जयपुर परियोजना निदेशक यशवंत बी. प्रीतम, मुख्य अभियंता बन्नेसिंह, अधीक्षण अभियंता प्रवीण आकोदिया, सुरेश गुप्ता आरयूआईडीपी पाली के अधीक्षण अभियंता देवेश कुमार शर्मा ने शहर के गांधी नगर, भगतसिंह आवासीय कॉलोनी, मंडिया रोड, न्यू प्रताप नगर, बाबा रामदेव कॉलोनी, लेबर कॉलोनी समेत कई जगहों का दौराकर वहां चल रहे सीवरेज कार्य, सड़क रेस्टोरेशन 24 घंटे जलापूर्ति के कार्य का बारीकी से निरीक्षण किया। निरीक्षण के बाद टीम के सदस्यों ने पहले कलेक्ट्रेट में कलेक्टर के साथ एक घंटे तक बैठक ली। बैठक में रूडिप के कार्यों की समीक्षा के बाद टीम ने एलएंडटी कार्यालय में कंपनी के अधिकारियों के साथ और अंत में नगर परिषद चेयरमैन महेंद्र बोहरा के कक्ष में नगर परिषद के अधिकारियों के साथ बैठक ली। बैठक में टीम के सदस्यों के साथ डिप्टी चेयरमैन मूलसिंह भाटी, भाजपा शहर मंडल अध्यक्ष रामकिशोर साबू, पार्षद विकास बुबकिया, अशोक बाफना, मुकेश गोस्वामी, जितेंद्र व्यास, अशोक बंजारा, पूर्व पार्षद ललित प्रीतमानी, पार्षद प्रतिनिधि गोपाल बंजारा एवं नगर परिषद आयुक्त रामकिशोर माहेश्वरी, एक्सईएन केपी व्यास, रूडिप एक्सईएन अशोक गुप्ता, एईएन सुरेंद्रकुमार विश्नोई रूडिप एईएन कानसिंह राणावत समेत कई जने मौजूद थे।
महिलाओं की बैठक लेकर किया जागरूक
टीमके सदस्यों ने लेबर काॅलोनी में महिलाओं की बैठक ली। बैठक में महिलाओं को 24 घंटे जलापूर्ति सीवरेज के कनेक्शन का फार्म भरने और इससे होने वाले लाभ बताए। बैठक में रूडिप के अधिकारियों ने भी सीवरेज प्लांट की जानकारी दी। इस दौरान अधिकारियों ने ट्रीटमेंट प्लांट भाखरी पर बन रहे फिल्टर प्लांट का भी निरीक्षण किया।
भगतसिंह आवासीय कॉलोनी में 7 मकानों में जाकर लोगों से लिया फीडबैक
रूडिपकी ओर से हालही में डीएमए 5 में शुरू की गई 24 घंटे जलापूर्ति की व्यवस्था की जानकारी लेने के लिए टीम के सदस्यों ने भगतसिंह आवासीय कॉलोनी डीएमए 5 से जुड़ी कॉलोनियों में पहुंचकर लोगों से फीडबैक भी लिया। टीम के सदस्यों ने शहर में करीब 7 से 8 घरों में जाकर लोगों से रूडिप के कार्यों पूर्व की स्थिति वर्तमान स्थिति के बारे में जानकारी ली।
घरों का निरीक्षण करती टीम और रूडिप के अधिकारी।
मानपुरा भाकरी पर बन रहे फिल्टर प्लांट का बारीकी से निरीक्षण करते टीम के सदस्य।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva